Antillusini

Antillusini er en gruppe (stamme) av biller som hører til familien kortvinger. Det er (foreløpig?) bare kjent én art i gruppen.

Utseende 
Arten ser ut til bare å være kjent fra ett enkelt hann-eksemplar. Denne er 2,3 millimeter lang, med forholdsvis kort og bred kroppsform, blankt rødbrun, antenner og bein gulrøde. Antennene er 11-leddete, nokså lange og tynne (omtrent så lange som kroppen bak til spissen av dekkvingene). Hodet er kort og bredt med små fasettøyne, pronotum mye bredere enn langt, rundet, glatt og blankt. Dekkvingene er  rundede, litt lengre enn pronotum, bakkroppen er kjeglemformet, i motsetning til resten av dyret med kraftige, brune børster. Beina er middels lange, føttene fire-leddete på alle beinpar.

Levevis 
Ingenting ser ut til å være kjent om levesettet til denne arten.

Utbredelse 
Den eneste kjente arten er beskrevet fra den Dominikanske republikken.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger, Aleocharinae Fleming, 1821
 Stammen Antillusini Pace, 2012 - ikke i Norge
 Slekten Antillusa Pace, 2012 
 Antillusa dominicana Pace, 2012

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 Akatastopsis på Tree of life 
 

Kortvinger
Småkortvinger
Hispaniolas insekter
Biller formelt beskrevet i 2012
Dyr formelt beskrevet av Roberto Pace